שיחת קטגוריה:ישראל: כינויים לחוקים

message: דוד היקר פתח קטגוריה זו, מן הסתם כדי לעזור למי ששמע על חוק בשם המקובל ולא בשם הרשמי. מה שמפריע לי הוא שזה לא נושא מתאים לקטגוריה. יש לנו מערך הפניות שלם שמשלים את ויקיפדיה:מתן שם לערך כדי לעזור באיתור חוקים שיש להם יותר מכינוי אחד, וזה מצויין. האיחוד של מגוון חוקים תחת מטרייה כזו הוא בעייתי מאוד (וממילא לא מועיל) כי כמעט כל הצעת חוק שיש בה עניין לציבור זוכה בימינו לשלל כינויים מעבר לשם החוק היבש והלעיתים מסורבל מאוד. חוקים ישנים מאוד מוזכרים לרוב בשמם הרשמי, אולי כי לא היה כינוי ואולי כי הכינוי נשכח בגלל שהאקטואליה כבר לא אקטואלית. זה כנראה גם מה שיקרה לכל חוק בקטגוריה הזו. עוד 50 שנים אף אחד לא יזכור את רוב הכינויים האלו. ‏DGtal‏ - שיחה 20:34, 15 בנובמבר 2015 (IST)
replies: text: אם בעוד 50 שנים אף אחד לא יזכור את הכינויים האלו, אפשר יהיה לבטלם. נכון לעכשיו, אלה מעשי חקיקה (למשה תיקונים לחוקים), שמוכרים בכינוי. חוק האנג'לים הוא למעשה "סעיף 20 בחוק המדיניות הכלכלית לשנים 2011 ו-2012 (תיקוני חקיקה), התשע"א-2011", וחוק בדר-עופר הוא למעשה "חוק הבחירות לכנסת (תיקון מס' 4) תשל"ג-1973". יצרתי את הקטגוריה כדי להפריד חוקים אלה מחוקים הנכללים ב:קטגוריה:ישראל: חוקים בשמם הרשמי, כדי שלא יטעה מישהו לחשוב שחוק האנג'לים הוא שם רשמי של חוק. אין לי התנגדות שייפתח כבר עכשיו דיון איחוד על כל אחד מהחוקים בקטגוריה שאינו חוק עצמאי (אלא רק תיקון לחוק). דוד שי - שיחה 20:41, 15 בנובמבר 2015 (IST)
replies: text: :את החוקים עם שמות פרטיים אפשר לספור על יד או שתיים, ובדרך כלל אלו חוקי הנצחה. מי שמתעניין בחקיקה ישראלית אמור לדעת את זה. הקטגוריה הזו סתם מבלבלת ומיותרת. לעניין הפניות מתיקוני חקיקה לחוק הראשי - אני לא רואה מניעה מהותית בהפיכת תיקון חקיקה קרדינלי לערך משנה, למשל חוק הבחירה הישירה. ‏DGtal‏ - שיחה 20:54, 15 בנובמבר 2015 (IST)
replies: text: ::למה כוונתך ב"חוקים עם שמות פרטיים"? דוד שי - שיחה 21:43, 15 בנובמבר 2015 (IST)
replies: text: :::כוונתי לחוקים שבשם כלולים שמות אישים. חוק החברה לישראל ידוע כ"חוק אייזנברג", התיקון שאיפשר שיחרור ממאסר בחצי התקופה ולא בשני שליש כונה "חוק דרעי", יש את "חוק מופז" (תיקון בנוגע להתפלגות ח"כים), "חוק דחיית שירות לתלמידי ישיבות שתורתם אומנותם" ידוע כחוק טל וכו'. בשמות חוקים רשמיים יש את "חוק בנימין זאב הרצל (ציון זכרו ופועלו), ה'תשס"ד-2004" ו"חוק העלאת עצמותיו של הרצל, תש"ט-1949 -", "חוק להנצחת זכרו של רחבעם זאבי, התשס"ה―2005", "חוק מרכז זלמן שזר לחקר תולדות העם היהודי, התש"ע–2010", "חוק יום הזיכרון ליצחק רבין, התשנ"ז-1997", "חוק דוד בן­ גוריון, תשל"ז ­1976" וכו'. ‏DGtal‏ - שיחה 10:34, 16 בנובמבר 2015 (IST)
replies: text: ::::אינני יודע האם כינויים אלה בולטים במידה שראוי ליצור להם הפניה (שתשויך לקטגוריה). כרגע נכללים בקטגוריה ערכים שבשמם מופיעה המילה חוק, אף שאין זה שם רשמי. דוד שי - שיחה 18:41, 16 בנובמבר 2015 (IST)
replies: text: :::::פספסת את הנקודה. לדעתי אין שום טעם בקטגוריה הזו. אני די בטוח שלהמון חוקים, תיקוני חוק והצעות חוק יש כינויים, פעם זה על שם אדם (יוצר החקיקה או מושא החקיקה), פעם על שם מקום ופעם על שם מוסד וכו'. אין שום קשר בין חוק נהרי לחוק האנג'לים אז למה לאחד אותם? אתה מוזמן להוסיף  לערך חקיקה בישראל פרק על שמות חוקים על רבדיהם, אבל הקטגוריה הזו מיותרת. ‏DGtal‏ - שיחה 08:17, 17 בנובמבר 2015 (IST)
replies: text: ::::::לחוקים רבים יש כינויים, אבל בדרך כלל החוק מופיע בוויקיפדיה בשמו הרשמי. בקטגוריה זו יש חוקים שכינויים גבר על השם הרשמי (ומרביתם אינם חוקים שלמים, אלא רק תיקונים לחוקים קיימים). אני סבור שזו סיבה מספקת להפרדתם לקטגוריה נפרדת. דוד שי - שיחה 21:10, 17 בנובמבר 2015 (IST)
replies: text: :::::::לא ברור לי מה התועלת בקטגוריה. האם יש עוד קטגוריות שאינן מאגדות על בסיס תוכן אלא על בסיס כינוי? ‏ Uziel302 • שיחה • אמצו ערך יתום! 21:23, 17 בנובמבר 2015 (IST)
replies: text: ::::::::כן, למשל :קטגוריה:אמנים הידועים בשם במה. דוד שי - שיחה 06:37, 18 בנובמבר 2015 (IST)
replies: text: :::::::::ומה לגבי כינויים של פוליטיקאים? בואו נסדר קטגוריה ל"דרדס פסיבי" (יצחק שמיר), "בדיחה עם זקן" (עמרם מצנע), "הפודל של פרס" (יוסי בילין), "חתרן בלתי נלאה" (שמעון פרס)....94.159.182.163 16:28, 20 בנובמבר 2015 (IST)

text: :הרבה מהכינויים לחוקים הם כינויים מעליבים, שמתנגדי החוק או בכייניי העיתונות מנסים להדביק להם בהצלחה חלקית. אם תהייה כזו קטגוריה, יתחילו דיונים על הגינות שבהצגת חוק בכזו קטגוריה ועל שכיחות הכינוי המעליב. חבל על הזמן. 109.160.151.231 21:28, 17 בנובמבר 2015 (IST)
replies: text: ::מעשי החקיקה הללו מוצגים בוויקיפדיה בכינויים. זו עובדה (ולא אני נתתי לערכים את שמותיהם). אם עובדה זו אינה מוצאת חן בעיניכם, תוכלו לפתוח בכל אחד מערכים אלה דיון שינוי שם או דיון איחוד, אבל כל זמן שעובדה זו קיימת אין להסתירה. דוד שי - שיחה 06:37, 18 בנובמבר 2015 (IST)
replies: text: :::מיזגתי את חוק הרווחים הכלואים לתוך הערך חוק לעידוד השקעות הון, לאחר שלא מצאתי שמץ של הצדקה לקיומו כערך נפרד - תיקון זה הוא חלק מההיסטוריה החקיקתית של חוק לעידוד השקעות הון. דוד שי - שיחה 07:21, 18 בנובמבר 2015 (IST)
replies: text: ::::אני חושב שזו קטגוריה מיותרת. מספיק דף הפניה מהכינוי לחוק, או מהחוק לכינוי. GHA - שיחה 13:16, 18 בנובמבר 2015 (IST)

text: ::::דוד, מה לגבי "חוק סתימת הפיות", "חוק קיפוח הנכים", "חוק היובש", "החוק לעינוי חולים סופניים", "חוק הפקרת תושבי הפריפריה"...94.159.182.163 16:24, 20 בנובמבר 2015 (IST)
replies: text: :::::כל הכינויים הללו, שלא שמעתי את שמעם (ואינני יודע האם הם נמצאים בשימוש משמעותי), לא זכו לערך בוויקיפדיה שזה שמו. הקטגוריה שלפנינו אינה יוצרת מציאות, היא רק מתעדת אותה. דוד שי - שיחה 20:15, 20 בנובמבר 2015 (IST)
replies: text: ::::::אני חושש קצת שהקט' תבלבל את הקורא. גילגמש • שיחה 11:20, 21 בנובמבר 2015 (IST)

text: ::::::דוד, אתה לא שמעת. אבל מכאן יתחיל ויכוח עם יותר מדי משתמשים על מה שהם כן שמעו ומה שכן משמעותי בעיניהם. אגב, אתה מוזמן לחפש בגוגל את "חוק סתימת הפיות". אותו ממש קל למצוא...94.159.153.226 23:34, 21 בנובמבר 2015 (IST)
replies: text: :::::::ממש לא יתחיל ויכוח, משום שהתנאי לכניסה לקטגוריה איננו שמישהו באמצעי התקשורת השתמש בכינוי לחוק, אלא שבוויקיפדיה הושגה הסכמה לכך שהערך העוסק בחוק ייקרא בכינויו ולא בשמו הרשמי. דוד שי - שיחה 06:39, 22 בנובמבר 2015 (IST)
לנוכח ההתנגדות הרבה בדף השיחה, ביטלתי את הקטגוריה (אף שאני עדיין סבור שיש בה תועלת - בוויקיפדיה לא מספיק להיות צודק, צריך גם להיות מסוגל לשכנע). דוד שי - שיחה 06:39, 22 בנובמבר 2015 (IST)
thread_title: חשיבות